A pozsonyi orvostermészettudományi egyesület 
közgyűlése 1906. április 30-án. 
Elnök Dr. Kanka Károly kir. tan. Jegyző Dr. 
Fischer Jakab, titkár. 
1. Elnök megnyitja az ülést következő szavakkal: 
Mélyen tisztelt tagtársaim! 
Midőn egyletünknek ötvenedik évi közgyűlését megnyitom 
engedjék meg, hogy annak keletkezéséről nehány szót említsek. 
Minden évszázadnak saját jellege van; a 18. századot a köl- 
tészet s a bölcsészet mivelése jellemezte ; a 19. századot a 
természettudományok mivelése jellemzi; a 20-dik századnak 
valószínűleg a technika mivelése főjellege lesz. Ennek megfele- 
löleg a természettudományi egyletek a 19-dik században nagy 
számmal keletkeztek, s így egyletünk is ezen szellemnek köszöni 
alapítását. Eleinte tisztán természettudományi volt; később az 
orvosi szakosztály csatlakozott hozzá azon indokból, mert az 
orvosi tudomány is alapszik a természettudományon. Első 
alapítói voltak Dr. ^ornhuber András és Pléner 
Ignácz, a későbbi osztrák pénzügyminister. Nagy hálával 
tartozik egyletünk gróf Pálffy János Ő Nagyméltóságá- 
nak, kinek nagylelkűsége hatalmasan mozdította elő egyletünk 
ügyét azáltal, hogy ezen helyiséget használatunkra bocsátotta. 
Szorosan véve az 50-dik évi jubileumot a folyó évben kellene 
tartanunk, azonban tudják az urak, hogy annak ünneplése a 
jövő évre lesz azért halasztva, mivel akkor a magyar orvosok 
és természetvizsgálók nagygyűlése Pozsonyban lesz megtartandó. 
Szomorú tényt kell ezúttal még közölnöm a tisztelt egyesület- 
tel, t. i. azt, hogy mélyen tisztelt nagyérdemű alelnökünk fő- 
tisztelendő Dr. Ortvay Tivadar akadémiai tanár urnák 
szándéka Pozsonyt végképpen elhagyni s Budapestre áttelepedni. 
